Tak po prołwdzie1 to tych libstōw2 je sam połra3: 4 marchwie, 2 papryki i ôni wszyjscy razym w jednym gorku… Orgia!… Możno to niy je zupa dlo tych świyntobliwych 😉
Co potrza?
1 srogi4 batat
4 marchwie
2 czerwōne papryki
1 cebula (tyż moge być czerwōno)
sōl i pieprz
łeżka masła klarowanego
połra łeżek oliwy
łeżeczka czosku niydźwiedziego
Mogecie tyż dać- jak mołcie:
łeżeczka czubrycy
na wiyrch trocha uprażōnych ziorek słōnecznika
połra łeżeczek wody, we keryj sie kisiōła citrōłna5 (joł żech mioł tako, kero żech dostoł w gyszynku6, ale byda musioł sie tyż narychtować7 takyj sōm8, smak moł blank9 inkszy niż tako normalno citrōłna i je richtich dobroł jako prziprawa do roztomajtych10 daniōw)
We gorku zeszklijcie na oliwie i maśle cebula. Dociepcie do tego inksze pokrōne11 warzywa, prziprawy i niech sie to chwila podpieke- bydzie tyż przi okazji richtich fajnie wōniać12.
Potyn zalyjcie to wodōm, ale niy lyjcie ji za kans13 i niech sie powarzi, aż nōm zmiynknōm te wszyjske warzywa. Terołzki jeszcze yno zblyndować i mogecie sie brać za jedzynie. Smacznego 🙂
1naprawdę
2narzeczona, ukochana, dziewczyna, kochanka
3kilka
4duży
5cytryna
6prezencie
7przygotować
8sam
9całkiem
10różnych
11pokrojone
12pachnieć
13dużo
szl_Latn szl_Latn lin_Latn cym_Latn pol_Latn szl_Latn lvs_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn tuk_Latn pol_Latn pol_Latn szl_Latn pol_Latn pol_Latn ces_Latn luo_Latn szl_Latn